కోరా కాగజ్ (1974 హిందీ చిత్రం)

***కోరా కాగజ్*** (అనువాదం ఖాళీ కాగితం) అనేది సనత్ కొఠారి నిర్మాతగా అనిల్ గంగూలీ దర్శకత్వం వహించిన 1974 భారతీయ హిందీ భాషా నాటకీయ చిత్రం. ఈ చిత్రంలో విజయ్ ఆనంద్, జయ భాదురి, ఎ. కె. హంగల్, అచలా సచ్‍‍దేవ్, దేవన్ వర్మ నటించారు. ఈ చిత్రానికి కళ్యాణ్ జీ ఆనంద్ జీ సంగీతం అందించారు. కిషోర్ కుమార్ ఆలపించిన "మేరా జీవన్ కోరా కాగజ్" ("నా జీవితం ఒక ఖాళీ కాగితం")  అనే టైటిల్ పాట ప్రాచుర్యాన్ని పొందింది.

22వ జాతీయ చలనచిత్ర పురస్కారాలలో, ఇది  ఉత్తమ ప్రజాదరణ పొందిన చిత్రం అవార్డును గెలుచుకోగా, లతా మంగేష్కర్ ఉత్తమ మహిళా నేపథ్య గాయని అవార్డును గెలుచుకుంది. అశుతోష్ ముఖోపాధ్యాయ రాసిన సాత్ పాకే బంధా అనే కథ ఆధారంగా అదే పేరుతో 1963లో బెంగాలీ భాషలో  అజోయ్ కర్ దర్శకత్వంలో  సుచిత్రా సేన్ నటించిన  చిత్రానికి ఇది పునర్నిర్మాణం.  ఇదే మలయాళంలో "అర్చనా టీచర్" పేరుతో 1981లో పునర్నిర్మించబడింది,

## కథ
ప్రొఫెసర్ సుకేశ్ దత్ (విజయ్ ఆనంద్), అర్చన గుప్తా (జయ బచ్చన్) ముంబైలో సిటీ బస్సులో ప్రయాణిస్తున్నప్పుడు ఒకరినొకరు అనుకోకుండా కలుసుకుంటారు. అర్చన తండ్రి సుకేష్‌ను ఇష్టపడతాడు.  అర్చన, సుకేష్‌లు ఇద్దరూ కూడా ఒకరికొకరు ఆకర్షింపబడి వివాహం చేసుకుంటారు. అర్చన తల్లి సుకేష్ తక్కువ ఆదాయం కారణంగా అతన్ని ఇష్టపడదు. ఆమె తన అంతస్థు గురించి గొప్పలు చెప్పుతుంటుంది. ఇది సుకేష్‌ను బాధపెడుతుంది. ఆమె వారి జీవితంలో జోక్యం చేసుకుని వారి కోసం వస్తువులను కొనుగోలు చేస్తుంది. అది అతని అహంకారాన్ని దెబ్బతీస్తుంది. ఈ విషయాలన్నీ అర్చన, సుకేష్ మధ్య వైరానికి దారితీస్తాయి, వారు విడిపోవాలని నిర్ణయించుకుంటారు. అర్చన తన తల్లిదండ్రులతో కలిసి జీవించడానికి వెళుతుంది, సుకేష్ దూరంగా వెళ్ళిపోతాడు. అర్చన కుటుంబం ఆమెను సుకేష్‌ను మరచిపోయి, మళ్ళీ పెళ్ళి చేసుకోమని ఒత్తిడి తెస్తుంది. అయితే ఆమెకు ఇప్పటికీ సుకేష్ పట్ల ప్రేమ ఉన్నందున  ఇది కష్టంగా అనిపిస్తుంది. ఆమె మనశ్శాంతి కోసం ఉపాధ్యాయురాలిగా పనిచేయడానికి సుదూర ప్రాంతానికి వెళుతుంది. ఒక రోజు సుకేష్, అర్చన రైల్వే వెయిటింగ్ రూములో అనుకోకుండా కలుస్తారు. అక్కడ వారు తమ అపార్థాలను, మనోవేదనలను పరిష్కరించుకుంటారు. ఆ తర్వాత వారు తిరిగి కలిసి సంతోషంగా జీవిస్తారు.

## తారాగణం

* విజయ్ ఆనంద్ - ప్రొఫెసర్ సుకేశ్ దత్
* జయ బచ్చన్ - అర్చనా గుప్తా
* ఎ. కె. హంగల్- ప్రిన్సిపాల్ గుప్తా
* అచలా సచ్దేవ్ - శ్రీమతి గుప్తా
* నజ్నీన్ - అరుణా గుప్తా
* దినేష్ హింగూ - గోవింద్ గుప్తా
* దేవెన వర్మ - ద్రోణ ఆచార్య
* రమేష్ దేవ్ - అర్చన మామ 
* సీమా దేవ్ - అర్చన అత్త
* సులోచనా లాట్కర్ - సుకేష్ అత్త
* అరవింద్ రాథోడ్ - బసుడా 
* మాస్టర్ షాహిద్ - దీపక్

## సంగీతం.
ఈ చిత్రంలోని పాటలన్నింటినీ ఎం. జి. హష్మత్ వ్రాశాడు.

* 1974 బినాకా గీతమాల వార్షిక జాబితాలో "మేరా జీవన్ కోరా కాగజ్" పాట అగ్రస్థానంలో నిలిచింది.

## అవార్డులు, నామినేషన్లు
**[[భారత జాతీయ చలనచిత్ర పురస్కారాలు|జాతీయ చలనచిత్ర పురస్కారాలు]]**

* ఉత్తమ ప్రజాదరణ పొందిన చిత్రం-అనిల్ గంగూలీ 
* ఉత్తమ నేపథ్య గాయని-లతా మంగేష్కర్ (రూతే రూతే పియా) [1]

**22వ [[ఫిల్మ్‌ఫేర్ పురస్కారాలు]]**

***గెలుపొందినవి***

* ఉత్తమ నటి-జయ బచ్చన్
* ఉత్తమ సంగీత దర్శకుడు- కల్యాణ్‌జీ- ఆనంద్‌జీ

***ప్రతిపాదించబడినవి***

* ఉత్తమ చిత్రం-సనత్ కొఠారి
* ఉత్తమ దర్శకుడు-అనిల్ గంగూలీ
* ఉత్తమ కథ-అశుతోష్ ముఖోపాధ్యాయ
* ఉత్తమ గీత రచయిత-ఎం. జి. హష్మత్ (మేరా జీవన్ కోరా కాగజ్) 
* ఉత్తమ నేపథ్య గాయకుడు-కిషోర్ కుమార్ (మేరా జీవన్ కోరా కాగజ్) 

**బి.ఎఫ్.జె.ఎ. అవార్డులు :**

* హిందీ చిత్ర విభాగంలో ఉత్తమ సంగీత దర్శకులుః కల్యాణ్‌జీ- ఆనంద్‌జీ
* హిందీ చిత్ర విభాగంలో ఉత్తమ గీత రచయిత: ఎం.జి.హష్మత్ 
* ఉత్తమ నేపథ్య గాయని-లతా మంగేష్కర్
* హిందీ చిత్ర విభాగంలో ఉత్తమ నేపథ్య గాయకుడు - కిషోర్ కుమార్

## మూలాలు

## బయటి లింకులు

* 

వర్గం:1974 సినిమాలు
వర్గం:హిందీ సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు